
                                 Στο χρυσοπράσινο του πέλαγου το φύλλο

                                 Εκεί γεννήθηκε  η θεά της ομορφιάς.

                                 Στην εποχή Της τελευταίας μοιρασιάς

                                 Κρατά στο χέρι της μισό μονάχα μήλο.


                                Με τα φαντάσματα γυρνά στα κατεχόμενα

                               Μέσα  από δάκρυα  πικρά  αναδυομένη

                               Κι οι αγνοούμενοι φυτά αναρριχώμενα

                               Πάνω στην πράσινη γραμμή τη ματωμένη


                               Κόρη της θάλασσας του ήλιου θυγατέρα

                              Κόντρα στον άνεμο γυρεύει το μισό

                              Από το μήλο που χει χάσει το χρυσό

                              Να δει την Κύπρο μας ελεύθερη μια μέρα.


                            Με τα φαντάσματα γυρνά στα κατεχόμενα

                           Μέσα  από δάκρυα πικρά αναδυομένη

                          Στης ιστορίας τα θολά περιεχόμενα

                          Να μην υπάρχουνε στο τέλος προδομένοι.

